wannaphong/clean_thaiwikipedia huggingface dataset:
# ปลาช่อนจุดอินโด
{{Taxobox
| name = ปลาช่อนจุดอินโด
| image = Channa pleurophthalma 2359.jpg
| image_caption = ปลาขนาดโตเต็มที่แล้ว
| image2 = Channa pleurophthalma 0004.jpg
| image2_caption = ปลาในวัยที่มีจุดสีดำที่ล้อมรอบด้วยวงสีส้มเห็นได้ชัด
| regnum = Animalia
| phylum = Chordata
| classis = Actinopterygii
| ordo = Anabantiformes
| familia = Channidae
| genus = Channa
| species = C. pleurophthalma
| binomial = Channa pleurophthalma
| binomial_authority = (Bleeker, 1851)
| synonyms = 
 Ophicephalus urophthalmus (Bleeker, 1852)
 Ophicephalus spiritalis (Fowler, 1904)
}}ปลาช่อนจุดอินโด'  เป็นปลาช่อนชนิดหนึ่ง มีชื่อวิทยาศาสตร์ว่า Channa pleurophthalma ในวงศ์ปลาช่อน (Channidae)

มีรูปร่างเพรียวยาวในวัยอ่อน  แต่เมื่อปลาโตขึ้นแล้วจะเปลี่ยนเป็นหัวแหลมแต่ส่วนลำตัวกลับป้อม คล้ายปลาชะโด (C. miropeltes'') ซึ่งอยู่ในสกุลเดียวกัน ปลาขนาดเล็กจะมีลำตัวสีเขียว, สีน้ำเงินหรือแกมน้ำตาลในบางตัว ส่วนท้องสีขาว เมื่อโตขึ้นจะมีลักษณะเด่น คือ มีจุดสีดำที่ล้อมด้วยวงสีส้มกลมคล้ายดวงตาขนาดใหญ่อันเป็นที่มาของชื่อ  เรียงกันบริเวณข้างลำตัว  โดยจุดแรกจะพบบนแก้มหรือกระดูกปิดเหงือก จุดสุดท้ายจะพบบริเวณคอดหาง โดยจะมีประมาณ 3-7 จุด ในปลาแต่ละตัวอาจมีไม่เท่ากัน หรือข้างสองก็ไม่เท่ากัน และเมื่อปลาโตเต็มวัยจุดเหล่านี้จะกลายเป็นกระจายเป็นจุดกระสีดำตามตัวแทน

มีขนาดโตเต็มที่ประมาณ 40 เซนติเมตร พบกระจายพันธุ์ในทางตะวันออกเฉียงใต้ของเกาะสุมาตรา และยังพบในแถบตะวันตกเฉียงใต้ของเกาะบอร์เนียว และในจังหวัดกาลีมันตัน

พบมีการบริโภคในท้องถิ่น และยังนิยมเลี้ยงเป็นปลาสวยงาม แต่ทว่าเป็นปลาที่เลี้ยงให้รอดได้ยาก เนื่องจากปลาขนาดเล็กมักจะปรับตัวให้กับสภาพน้ำในสถานที่เลี้ยงไม่ได้ เพราะเป็นปลาที่อยู่ในน้ำที่มีสภาพความเป็นกรดของน้ำค่อนข้างต่ำช่อนจุดอินโด
# สนธิสัญญาชายแดนเยอรมนี-โปแลนด์ (2533)
สนธิสัญญาชายแดนเยอรมนี-โปแลนด์ ในปี พ.ศ. 2533 เป็นการตกลงครั้งสุดท้ายในการกำหนดพรมแดนโปแลนด์-เยอรมนี ซึ่งในแง่ของกฎหมายระหว่างประเทศแล้ว นับเป็นประเด็นปัญหาที่อยู่ในระหว่างการพิจารณามาตั้งแต่ พ.ศ. 2488 สนธิสัญญาดังกล่าวได้รับการลงนามในรัฐมนตรีว่าการกระทรวงการต่างประเทศของทั้งสองประเทศ กชือชตอฟ ซกูบีแชฟสกี และฮันส์-ดีทริช เกนเชอร์ เมื่อวันที่ 14 พฤศจิกายน พ.ศ. 2533 ได้รับการให้สัตยาบันโดยเซย์มของโปแลนด์ เมื่อวันที่ 26 พฤศจิกายน พ.ศ. 2534 และบุนเดสทักของเยอรมนี เมื่อวันที่ 16 ธันวาคม พ.ศ. 2534 และมีผลบังคับใช้หลังการแลกเปลี่ยนเอกสารการให้สัตยาบันเมื่อวันที่ 16 มกราคม พ.ศ. 2535 

สนธิสัญญาฉบับดังกล่าวมีชื่อเต็มว่า "สนธิสัญญาระหว่างสหพันธ์สาธารณรัฐเยอรมนีและสาธารณรัฐโปแลนด์ว่าด้วยการยืนยันพรมแดนระหว่างทั้งสองประเทศ 14 พฤศจิกายน พ.ศ. 2534"Treaty between the Federal Republic of Germany and the Republic of Poland on the confirmation of the frontier between them, 14 November 1990(PDF)  

 ประวัติศาสตร์ 
ในความตกลงพ็อทซ์ดัมในปี พ.ศ. 2488 ฝ่ายสัมพันธมิตรในสงครามโลกครั้งที่สองได้กำหนดแนวโอเดอร์-นิซเซเป็นเส้นแบ่งเขตระหว่างเขตปกครองโซเวียตในเยอรมนีและโปแลนด์ โดยให้การกำหนดพรมแดนด้านตะวันตกของโปแลนด์ครั้งสุดท้ายเกิดขึ้นในการตกลงสันติภาพในภายหลัง  สนธิสัญญาซกอแชเล็ตส์ ในปี พ.ศ. 2493 ระหว่างเยอรมนีตะวันออกและสาธารณรัฐประชาชนโปแลนด์ได้ยืนยันพรมแดนดังกล่าวในขั้นสุดท้าย เยอรมนีตะวันตก ซึ่งมองว่าตนเป็นเพียงผู้เดียวที่เป็นผู้สืบทอดทางกฎหมายต่อจากนาซีเยอรมนี และไม่ยอมรับสถานะของเยอรมนีตะวันออก ยืนกรานว่าการตกลงขั้นสุดท้ายในปัญหาพรมแดนเยอรมนี-โปแลนด์จะต้องได้รับการยอมรับจากประเทศเยอรมนีที่รวมประเทศแล้วในอนาคตเท่านั้น ถึงแม้ว่าในทางปฏิบัติทั้งหมด เยอรมนีตะวันตกจะได้ยอมรับแนวโอเดอร์-นิซเซเป็นพรมแดนระหว่างทั้งสองประเทศแล้วตามสนธิสัญญาวอร์ซอ (2513) คำเคือนทางกฎหมานว่ามีเพียงสนธิสัญญาสันติภาพในอนาคตเท่านั้นจึงจะตกลงปัญหาดังกล่าวได้อย่างเป็นทางการยังคงมีผลอยู่ 

หลังจากการรวมประเทศเยอรมนีเกิดขึ้นในปี พ.ศ. 2533 ฝ่ายสัมพันธมิตรได้ให้อธิปไตยสมบูรณ์แก่เยอรมนีโดยมีเงื่อนไขว่าจะต้องให้การรับรองครั้งสุดท้ายต่อแนวโอเดอร์-นิซเซ ดังที่ระบุไว้ในมาตรา 1.2 ของสนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนี การลงนามในสนธิสัญญาระหว่างเยอรมนีและโปแลนด์ในการรับรองแนวโอเดอร์-นิซเซเป็นพรมแดนภายใต้กฎหมายระหว่างประเทศเป็นหนึ่งในเงื่อนไขของสนธิสัญญารวมประเทศระหว่างเยอรมนีตะวันตกและเยอรมนีตะวันออกซึ่งได้รับการลงนามและมีผลบังคับใช้เมื่อวันที่ 3 ตุลาคม พ.ศ. 2533 โปแลนด์ยังได้ต้องการให้สนธิสัญญาดังกล่าวยุติความกำกวมที่เกี่ยวข้องกับประเด็นปัญหาด้านแนวพรมแดนตั้งแต่ พ.ศ. 2488

 เนื้อหา 
ภายใต้เงื่อนไขของสนธิสัญญา ประเทศภาคีสัญญา:
 ยืนยันแนวพรมแดนตามสนธิสัญญาซกอแชเล็ตส์ในปี พ.ศ. 2493 ตลอดจนรัฐบัญญัติซึ่งควบคุมบังคับในภายหลัง และสนธิสัญญาวอร์ซอ พ.ศ. 2513
 ประกาศว่าพรมแดนดังกล่าวไม่สามารถถูกละเมิดได้นับจากนี้เป็นต้นไป และรับประกันการเคารพต่อเอกราชและบูรณภาพเหนือดินแดนระหว่างกัน
 ประกาศว่าทั้งสองประเทศจะต้องไม่มีการอ้างสิทธิ์เหนือดินแดนระหว่างกัน และจะไม่มีการอ้างสิทธิ์ดังกล่าวในอนาคต

ข้อตกลงดังกล่าวได้รับการเพิ่มเติมโดยสนธิสัญญาความเป็นเพื่อนบ้านและความร่วมมือฉันมิตร ได้รับการลงนามระหว่างเยอรมนีนและโปแลนด์เมื่อวันที่ 17 มิถุนายน พ.ศ. 2534
# ไซปรัสแอร์เวย์ (ค.ศ. 1947–2015)
ไซปรัสแอร์เวย์  เป็นอดีตสายการบินประจำชาติของประเทศไซปรัส โดยมีฐานการบินที่ท่าอากาศยานนานาชาติลาร์นากา"Addresses." Cyprus Airways. สืบค้นเมื่อ 6 พฤศจิกายน 2552. และมีสำนักงานใหญ่ในนิโคเซีย ก่อนการเลิกดำเนินงาน สายการบินให้บริการเที่ยวบินสู่จุดหมายปลายทาง 13 แห่งในทวีปยุโรป ตะวันออกกลาง แอฟริกา และตะวันออกกลาง

ในเดือนกรกฎาคม ค.ศ. 2016 ชาร์ลีแอร์ไลน์ได้รับสิทธิ์การใช้เครื่องหมายการค้าของสายการบิน

 จุดหมายปลายทาง 
thumb|จุดหมายปลายทางของไซปรัสแอร์เวย์ในปี 2012
ไซปรัสแอร์เวย์เคยให้บริการเที่ยวบินสู่จุดหมายปลายทางในทวีปยุโรป ตะวันออกกลาง แอฟริกา และตะวันออกกลาง

 ข้อตกลงการบินร่วม 
ไซปรัสแอร์เวย์เคยทำข้อตกลงการบินร่วมกับสายการบินดังต่อไปนี้:"Our Partners". Archived from the original on 17 October 2013. Retrieved 2 November 2013.

 แอโรฟลอต
 แอร์ฟรานซ์
 อาลีตาเลีย
 บัลแกเรียแอร์
 สายการบินเอทิฮัด
 กัลฟ์แอร์
 เคแอลเอ็ม
 มิดเดิลอีสต์แอร์ไลน์
 ทารูม
 เวอร์จินแอตแลนติก

 ฝูงบิน 
thumb|แอร์บัส เอ320-200 ของไซปรัสแอร์เวย์
ก่อนการเลิกดำเนินงาน ไซปรัสแอร์เวย์มีเครื่องประจำการในฝูงบินดังนี้:Cyprus Airways Fleet (Official) Archived 22 July 2010 at the Wayback Machine
+ฝูงบินของไซปรัสแอร์เวย์เครื่องบินประจำการคำสั่งซื้อผู้โดยสารหมายเหตุรวมแอร์บัส เอ320-20014012150162รวม14
ไซปรัสแอร์เวย์มีอายุฝูงบินเฉลี่ย 11.3 ปี
# ปลาก้างอินเดีย
{{Taxobox
| name = 
| image =  Channa gachua TH203 - W004.jpg
| status = LC
| status_system = IUCN3.1
| status_ref = 
| image_caption = 
| regnum = Animalia
| phylum = Chordata
| classis = Actinopterygii
| ordo = Anabantiformes
| familia = Channidae
| genus = Channa
| species = C. gachua
| binomial = Channa gachua
| binomial_authority = (Hamilton, 1822)
|synonyms = 
Ophicephalus gachua Hamilton, 1822
Ophicephalus marginatus Cuvier, 1829
Ophicephalus fuscus Cuvier, 1831
Ophicephalus limbatus Cuvier, 1831
Philypnoides surakartensis Bleeker, 1849 
Ophiocephalus gachua basalis Günther, 1861
Ophiocephalus kelaartii Günther, 1861
Ophiocephalus guachua malaccensis Peters, 1869

| range_map = Channa gachua distribution.gif
| range_map_caption = แผนที่การกระจายพันธุ์ของปลาก้างอินเดีย
}}ปลาก้างอินเดีย หรือ ปลากั๊งอินเดีย'  ปลาน้ำจืดขนาดเล็กในวงศ์ปลาช่อน (Channidae) มีรูปร่างและขนาดลำตัวคล้ายคลึงกับปลาก้าง (C. limbata) ที่พบในภูมิภาคเอเชียอาคเนย์มาก  แต่ทว่า ปลาก้างอินเดียนั้นจะมีลำตัวที่ป้อมสั้นกว่า มีจำนวนเกล็ดที่ใต้ขากรรไกรล่างทั้งสองข้างเกล็ดเดียว  มีขอบใต้ดวงตาสีแดง และไม่มีครีบท้อง การแพร่ขยายพันธุ์ ปลาเพศผู้จะเป็นฝ่ายอมไข่ในปากจนกว่าลูกปลาจะฟักเป็นตัว และดูแลลูกปลาใกล้ชนิดคู่กับปลาเพศเมีย

สีสันบนลำตัวนั้นมีหลากหลายเช่นเดียวกับปลาก้าง  มีการกระจายพันธุ์ในภูมิภาคเอเชียใต้ โดยพบที่อินเดีย, รัฐอัสสัม, บังกลาเทศ, ปากีสถาน ไปจนถึงตอนใต้ของประเทศจีน

นิยมเลี้ยงเป็นปลาสวยงามเช่นเดียวกับปลาก้าง และปลาช่อนเจ็ดสี (C. bleheri) ซึ่งเป็นปลาที่เป็นขนาดเล็กในวงศ์เดียวกันเช่นกัน

อนึ่ง ปลาก้างที่พบในภูมิภาคเอเชียอาคเนย์รวมถึงประเทศไทย โดยมากจะใช้ชื่อวิทยาศาสตร์ว่า Channa gachua เช่นเดียวกับปลาก้างอินเดีย แต่ทว่าข้อเท็จจริงแล้วปลาทั้ง 2 ชนิดนั้นมีความแตกต่างกันพอสมควร แต่ทว่ายังไม่มีเอกสารหรือการยืนยันอย่างถูกต้องจากฝ่ายวิชาการ โดยในทัศนะของนักมีนวิทยาบางท่านเห็นว่า ปลาก้างชนิดที่พบในในภูมิภาคเอเชียอาคเนย์ สมควรใช้ชื่อวิทยาศาสตร์ว่า Channa limbata (Cuvier, 1831) หรือ Channa aff. limbata'' หน้า 102-103, CHANNA CRAZY คนคลั่งช่อน, "Wild Ambition" โดย ชวิน ตันพิทยคุปต์ และชัยพัทธ์ งามบุษบงโสภิน. นิตยสาร Aquarium Biz ปีที่ 4 ฉบับที่ 42: ธันวาคม 2013

ดูเพิ่ม
ปลาช่อนแคระ
# ยูคลาโดเซรอส
ยูคลาโดเซรอส (Eucladoceros) เป็นสกุลของกวางขนาดใหญ่ ชื่อมีความหมายว่า เขาแยกเป็นหลายกิ่ง ค้นพบฟอสซิลที่ตะวันออกกลาง ยุโรป และเอเชีย ยูคลาโดเซรอส มีขนาดใหญ่ถึง 2.5 เมตร(8.2 ฟุต) ความยาวของลำตัวตอนยืนยาว 1.8 เมตร(5.9 ฟุต) ถือว่าเล็กกว่ากวางมูสในปัจจุบันเล็กน้อย มันมีเขาขนาดใหญ่ ซึ่งแตกกิ่งมากมาย รวมกันได้ 12 กิ่ง
# มาร์แซล-มอริส การ์ป็องตีเย
มาร์แซล-มอริส การ์ป็องตีเย (2 มีนาคม ค.ศ. 1895 — 14 กันยายน ค.ศ. 1977) เป็นนายพลฝรั่งเศสซึ่งปฏิบัติหน้าที่ระหว่างสงครามโลกครั้งที่หนึ่ง สงครามโลกครั้งที่สองและสงครามอินโดจีนครั้งที่หนึ่ง

เขาเกิดใน ค.ศ. 1895 ในมาร์แซย์ เป็นบุตรชายคนแรกของครอบครัว สำเร็จการศึกษาจากวิทยาลัยการทหารแซ็ง-ซีร์ ในปี ค.ศ. 1937 เขาเป็นเสนาธิการของนายทหารผู้บังคับบัญชาในเลแวนต์ ในปี ค.ศ. 1940-41 เขาได้อยู่ภายใต้บังคับบัญชาของฌ็อง เดอ ลัทร์ เดอ ตาซีญี เป็นเสนาธิการของผู้บัญชาการสูงสุดในแอฟริกาเหนือ ที่กองบัญชาการใหญ่ของกองกำลังวิชีฝรั่งเศสในตูนิเซีย ในปี ค.ศ. 1942 เขาได้เข้าร่วมกับกองกำลังฝรั่งเศสเสรีของนายพลชาร์ล เดอ โกล กลายมาเป็นเสนาธิการของกองทัพรบนอกประเทศฝรั่งเศส ในปี ค.ศ. 1943 เขาดำรงตำแหน่งดังกล่าวจนกระทั่ง ค.ศ. 1944 ก่อนที่จะเปลี่ยนไปรับตำแหน่งผู้บัญชาการกองพลโมร็อกโกที่ 2 ซึ่งเขาดำรงตำแหน่งจนถึง ค.ศ. 1945 

หลังสงครามโลกครั้งที่สองยุติ เขาได้รับมอบหมายให้รับผิดชอบ 15 ภาคทหารของฝรั่งเศส และได้รับแต่งตั้งเป็นนายทหารผู้บังคับบัญชาของกองกำลังตูนิเซียในปี ค.ศ. 1946 และได้รับเครื่องอิสริยาภรณ์เลฌียงดอเนอร์ชั้นนายทัพในปี ค.ศ. 1947

ในปี ค.ศ. 1949 เขาได้รับแต่งตั้งให้เป็นผู้บัญชาการสูงสุดของกองทัพสหภาพฝรั่งเศสในอินโดจีน แต่ในปี ค.ศ. 1950 เขาได้ถูกแทนที่ด้วยเดอ ลัทร์ เขาจึงเดินทางกลับมายังยุโรปและดำรงตำแหน่งเสนาธิการของนาโตในปี ค.ศ. 1951 ซึ่งรับตำแหน่งจนกระทั่ง ค.ศ. 1952 ในปี ค.ศ. 1956 เขาได้รับแต่งตั้งให้เป็นผู้ตรวจการใหญ่ทหารราบ ก่อนจะปลดเกษียณมาเป็นผู้บัญชาการสูงสุดของนาโตในยุโรปกลาง
# ปลาช่อนเจ็ดสี
ปลาช่อนเจ็ดสี หรือ ปลาช่อนสายรุ้ง  มีชื่อวิทยาศาสตร์ว่า Channa bleheri เป็นปลาช่อนแคระชนิดหนึ่งที่มีเฉพาะถิ่น บริเวณลุ่มแม่น้ำพรหมบุตรในรัฐอัสสัมและรัฐอรุณาจัลประเทศของอินเดียSeriouslyFish: Channa bleheri. Retrieved 11 February 2019. เป็นหนึ่งในปลาช่อนชนิดที่มีสีสันสวยงามมากที่สุด

 การกระจายพันธุ์และนิรุกติศาสตร์ 
ในธรรมชาติสายพันธุ์นี้อาศัยอยู่ในแหล่งน้ำในรัฐอัสสัมของอินเดียเป็นหลัก โดยมีชื่อเรียกในภาษาอัสสัมว่า sengeli หรือ chengeli  ชื่อทวินามเป็นเกียรติแก่นักสำรวจและผู้ค้าปลาต่างถิ่น ไฮโค เบลเฮอร์  ชาวเยอรมันFreshwater and Marine Aquarium, Volume 16, Issues 1-4, p. 56 (1993). ที่ช่วยเหลือในการรวบรวมชนิดและมอบตัวอย่างให้กับนักมีนวิทยา เยิร์ค เฟียร์เค 

เป็นปลาเฉพาะถิ่นของลุ่มแม่น้ำพรหมบุตร ปลาชนิดนี้มีถิ่นที่อยู่ที่เมืองดิบรูการห์  ทางตะวันออกเฉียงเหนือของรัฐอัสสัมCourtenay, Walter and Williams, James.  Snakeheads (Pisces, Channidae): A Biological Synopsis and Risk Assessment, p. 63 (U.S. Department of the Interior, U.S. Geological Survey, Jan 1, 2004). สายพันธุ์ที่ใกล้ชิดที่สุดคือ Channa burmanica ซึ่งมีถิ่นกำเนิดทางตอนเหนือของพม่า

 ลักษณะและความนิยมเป็นปลาตู้ 
จัดเป็นปลาในวงศ์ปลาช่อน (Channidae) ขนาดเล็กเช่นเดียวกับปลาก้าง (C. limbata) และปลาก้างอินเดีย (C. gachua) คือ ขนาดเมื่อโตเต็มที่มีขนาดไม่เกิน 20 เซนติเมตร แต่ได้ชื่อว่าเป็นปลาช่อนแคระที่มีสีสันสวยงามมาก โดยมีหลากหลายสีในตัวเดียวกัน ทั้ง ขาว, น้ำเงิน, แดง, ส้ม สลับกันไปบนพื้นลำตัวสีน้ำตาล  อีกทั้งครีบต่าง ๆ โดยเฉพาะครีบหูก็มีลวดลายเป็นริ้ว ๆ สีดำอีกด้วย 

นิยมเลี้ยงเป็นปลาสวยงามเช่นเดียวกับปลาช่อนชนิดที่มีลวดลายสวยงามอื่น โดยสามารถเลี้ยงรวมกับปลาช่อนสวยงามขนาดเล็กชนิดอื่น ๆ  ได้ เนื่องด้วยปลาในกลุ่มนี้จัดว่ามีอุปนิสัยไม่ดุร้ายก้าวร้าว อีกทั้งยังมีพฤติกรรมชอบอยู่รวมกันเป็นฝูง โดยเริ่มจากปลาวัยอ่อนที่มีความยาวประมาณหนึ่งเซนติเมตร (0.4 นิ้ว) ซึ่งจะมีลำตัวสีเหลือง และเมื่อโตเต็มวัยจึงจะมีจุดสีส้มหรือสีแดงขนาดใหญ่บนลำตัว

พฤติกรรมในธรรมชาติ ปลาช่อนกลุ่มนี้จะอาศัยอยู่ในสภาพที่มีอุณหภูมิหลากหลายเปลี่ยนแปลงต่างขั้วกันในรอบปี ตั้งแต่ฤดูที่มีฝนตกหนัก ฤดูร้อนที่อุณหภูมิร้อนจัด ไปจนถึงฤดูหนาวที่มีการละลายของหิมะจากเทือกเขาสูงตามแนวเทือกเขาหิมาลัย จึงมีพฤติกรรมขุดโพรงลึกตามรากไม้เพื่อจำศีลจนกว่าจะเข้าสู่ฤดูที่เหมาะสมต่อการหากินและแพร่ขยายพันธุ์ต่อไป

 พฤติกรรมในการขยายพันธุ์ 
left|thumb|ปลาช่อนเจ็ดสี วัยอ่อนในอควาเรียม
ในบรรดาปลาช่อนแคระ ชนิดนี้เป็นเพียงชนิดพันธุ์เดียวที่ทำรัง ขณะที่ชนิดอื่น ๆ จะอมไข่ไว้ในปาก ตัวเมียซึ่งมีขนาดเล็กกว่าตัวผู้ดูเหมือนจะเริ่มการเกี้ยวพาราสีแม้ว่าตัวผู้จะเป็นผู้เลือกสถานที่ทำรัง และปลาพ่อแม่ทั้งสองจะคอยช่วยกันดูแลตัวอ่อน

ตัวผู้และตัวเมียที่โตเต็มวัยจะขยับเข้าใกล้ผิวน้ำเพื่อจับคู่ผสมพันธุ์ ปลาชนิดนี้เป็นปลาที่หากินบริเวณหน้าดิน (benthopelagic) ส่วนใหญ่อาศัยอยู่ใกล้กับบริเวณพื้นแหล่งน้ำ

 ปัญหาสิ่งแวดล้อมและกฎหมายในสหรัฐ 
รัฐบาลกลางสหรัฐกังวลว่าการปล่อยปลาชนิดนี้ลงในแหล่งน้ำในประเทศอาจเป็นอันตรายต่อสิ่งแวดล้อม นักล่าชนิดนี้สามารถฆ่าสัตว์พื้นเมืองได้โดยเฉพาะในพื้นที่ทางใต้ เช่น ฟลอริดา, เท็กซัส และฮาวาย ที่มีอากาศอบอุ่นคล้ายกับสภาพอากาศของรัฐอัสสัม

ดังนั้นจึงเป็นเรื่องผิดกฎหมายในสหรัฐที่จะครอบครอง, นำเข้า หรือจำหน่ายปลาชนิดนี้รวมทั้งไข่ของมันSouth Carolina Invasive Species Management Plan  (September 2008).Code of Federal Regulations, 50 CFR 16.13 (2010). แต่การละเมิดกฎหมายนี้เกิดขึ้นในหลายรัฐ (เช่น เคนทักกี และจอร์เจีย)
# ไมก์ พอสเนอร์
ไมเคิล พอสเนอร์  เกิดเมื่อวันที่ 12 กุมภาพันธ์ ค.ศ. 1988 เป็นนักร้อง นักแต่งเพลง โปรดิวเซอร์ ชาวอเมริกัน พอสเนอร์ออกอัลบั้มเปิดตัวที่ชื่อชุด 31 Minutes to Takeoff เมื่อวันที่ 10 สิงหาคม ค.ศ. 2010 อัลบั้มมีซิงเกิลติดท็อป 10 บนบิลบอร์ดฮอต 100 คือ  "Cooler Than Me", เช่นเดียวกับซิงเกิลที่ 2 ที่ชื่อ "Please Don't Go"
# ปลาค้าวขาว (สกุล)
ปลาค้าวขาว หรือ ปลาเค้าขาว เป็นสกุลปลาน้ำจืดจำพวกหนึ่งในอันดับปลาหนังของวงศ์ปลาเนื้ออ่อน (Siluridae) ใช้ชื่อสกุลเป็นภาษาละตินว่า Wallago มีรูปร่างโดยรวมคือ ลำตัวยาว ลำตัวที่อยู่ค่อนไปทางหางมีลักษณะแบนข้างมาก ส่วนหัวมีขนาดใหญ่และแบน ปากกว้าง ภายในมีฟันซี่เล็ก ๆ อยู่ในขากรรไกรทั้ง 2 ข้าง มีหนวด 2 คู่ โดยคู่ที่อยู่มุมปากมีลักษณะเรียวยาว ส่วนคู่ที่ใต้คางจะสั้นและเล็กมาก มีครีบทั้งหมด 7 ครีบ ครีบก้นใหญ่และยาวจรดครีบหาง ขอบปลายหางด้านบนจะใหญ่กว่าด้านล่าง

พบกระจายพันธุ์โดยทั่วไปตั้งแต่อนุทวีปอินเดียจนถึงแหลมมลายู มีอุปนิสัยคือมักอยู่นิ่ง ๆ กับพื้นน้ำ กินอาหารจำพวกปลาขนาดเล็กกว่า และออกหากินในเวลากลางคืน

ปลาค้าวขาวจัดเป็นปลาขนาดใหญ่ที่สุดในวงศ์นี้ ที่พบได้ในทวีปเอเชีย และถือว่าใหญ่เป็นอันดับสองรองจากสกุล Silurus ที่พบได้ในทวีปยุโรป โดยมีขนาดโดยเฉลี่ยประมาณ 1 เมตร

ปัจจุบันพบว่ามีปลาทั้งหมด 2 ชนิดในสกุลนี้ ได้แก่eLog  Siluridae  Thumbnails of Wallago species

W. attu ยาวได้ถึง 2 เมตร น้ำหนักกว่า 60 กิโลกรัม พบได้ในอนุทวีปอินเดียและภูมิภาคอินโดจีน นิยมตกเป็นเกมกีฬาและเลี้ยงเป็นปลาสวยงาม
† W. maemohensis สูญพันธุ์ไปตั้งแต่สมัยไมโอซีน
# กรุณา บัวคำศรี
กรุณา บัวคำศรี เกิดวันที่ 18 เมษายน พ.ศ. 2514 ชื่อเล่น นา เคยเป็นผู้ประกาศข่าวรายการ "เที่ยงวันทันเหตุการณ์" ทางช่อง 3 และเคยเป็นพิธีกรรายการ "กรุณา Talk to me" ทางช่อง 3 SD และ"รอบโลก Daily" ทางช่องพีพีทีวี ปัจจุบันกรุณาเป็นผู้ผลิตรายการให้ไทยพีบีเอส และสื่อมวลชนอิสระ

กรุณา จบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย และปริญญาโทจาก University of Sussex ประเทศอังกฤษ

กรุณาสมรสกับ อเล็กซานเดอร์ กอร์น ซึ่งเป็นชาวเยอรมัน เมื่อวันที่ 1 พฤศจิกายน พ.ศ. 2557

 ผลงาน 
 ปัจจุบัน 
 ตัวต่อตัว กับ กรุณา บัวคำศรี ยูทูบ ช่องเล่าเรื่องรอบโลก by Karuna Buakamsri 
 อดีต 
 รายการ กรุณา Talk to me ทุกวันจันทร์–ศุกร์ เวลา 23.00–23.30 น. ทางช่อง 3SD
 รายการ เที่ยงวันทันเหตุการณ์ ร่วมกับมินดา นิตยวรรธนะ และขวัญชนก เจริญพะกุไพศาล ทุกวันจันทร์–ศุกร์ เวลา 11.05–13.30 น.
 รายการ เรื่องเล่าเช้านี้ ช่วง วิเคราะห์เกาะติดเลือกตั้งประธานาธิบดีสหรัฐอเมริกา "ทำเนียบขาว 2012"
 ทำสกู๊ปข่าวพิเศษ และรายงานข่าวนอกสถานที่ ไทยทีวีสีช่อง 3
 รายการ เชื่อมั่นประเทศไทยกับนายกฯ อภิสิทธิ์ (ออกอากาศวันที่ 15 พฤศจิกายน 2552 และ 4 เมษายน 2553)
 รายการ ที่นี่..ทีวีไทย (ช่วงตอบโจทย์)
 รายการ เรื่องเด่นเย็นนี้ ช่วงเจาะข่าวเด่น ทำหน้าที่แทน สรยุทธ สุทัศนะจินดา (ออกอากาศวันที่ 23 เมษายน 2556)
 รายการ ทันข่าวเช้านี้ ทาง NBT ร่วมกับอดิศักดิ์ ศรีสม และอภิญญา ศิริชนะ
 รายการ The World with KARUNA ร่วมกับพิชาพัฒน์ รัตนกุล เสรีเริงฤทธิ์ ทุกวันพุธ–ศุกร์ เวลา 22:00–22:30 น. ทางช่องพีพีทีวี
 รายการ รอบโลกกับกรุณา บัวคำศรี ทุกวันพฤหัสบดี เวลา 21:20 - 21:50 น. ทางช่องพีพีทีวี
 รายการ Did You Know…? คุณรู้หรือไม่ ทุกวันจันทร์–ศุกร์ เวลา 04:55–05:00 น. ทางช่องพีพีทีวี
 รายการ รอบโลกกับกรุณา ออกอากาศทาง ส.ทร. 106 วิทยุครอบครัวข่าว
 รอบโลก Daily ทางช่องพีพีทีวี
 โชว์ข่าวเช้านี้ (เฉพาะกิจ) ทางช่องพีพีทีวี

 ละคร 
 เหนือเมฆ 2 ตอน มือปราบจอมขมังเวทย์ (พ.ศ. 2555) (รับเชิญเป็นผู้ประกาศข่าว)

 รางวัล 
 รางวัลนาฏราช ครั้งที่ 5 ประจำปี พ.ศ. 2556 ประเภท รายการวิทยุ สาขา ผู้จัดรายการข่าวและสาระยอดเยี่ยม จากรายการ "รอบโลกกับกรุณา" ออกอากาศทาง ส.ทร. 106 วิทยุครอบครัวข่าว
 รางวัลโทรทัศน์ทองคำ ครั้งที่ 29 ประจำปี พ.ศ. 2557 สาขา ผู้สื่อข่าวดีเด่น
 รางวัลผู้ใช้ภาษาไทยดีเด่น พ.ศ. 2563 มอบโดยกระทรวงวัฒนธรรม
 รางวัลนาฏราช ครั้งที่ 13 ประจำปี พ.ศ. 2564 สาขา ผู้ประกาศข่าวหญิงยอดเยี่ยม จากรายการ "รอบโลก Daily" ออกอากาศทาง พีพีทีวี
# วิทยาลัยเทคนิคหลวงพ่อคูณ ปริสุทฺโธ สถาบันการอาชีวศึกษาภาคตะวันออกเฉียงเหนือ ๕
วิทยาลัยเทคนิคหลวงพ่อคูณ ปริสุทฺโธ เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอด่านขุนทด จังหวัดนครราชสีมา และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)

 ประวัติ 
เมื่อ 19 ตุลาคม พ.ศ. 2536 พระเทพวิทยาคม (หลวงพ่อคูณ ปริสุทฺโธ) เจ้าอาวาสแห่งวัดบ้านไร่ ตำบลกุดพิมาน  อำเภอด่านขุนทด จังหวัดนครราชสีมา ได้ดำริที่จะสร้างสถานศึกษาให้เป็นสถานศึกษาที่สามารถผลิตบุคลากรให้มีวิชาชีพเพื่อใช้ประกอบวิชาชีพได้ โดยไม่ต้องให้เยาวชนเดินทางไปศึกษาที่อื่น

ต่อมา นายสำเร็จ วงศ์ศักดา อาจารย์วิทยาลัยเทคนิคนครราชสีมา ได้ให้ข้อมูลเกี่ยวกับสถานศึกษาที่จะจัดสร้างว่า ควรเป็นสถานศึกษาที่จัดการสอนด้านสายอาชีพหรืออาชีวศึกษา จึงจะเหมาะกับท้องถิ่นดังนั้นจึงได้เกิดโครงการจัดตั้ง “วิทยาลัยเทคนิคหลวงพ่อคูณ  ปริสุทฺโธ” ขึ้น ซึ่งนายศุภร บุญเนาว์ ผู้อำนวยการวิทยาลัยเทคนิคนครราชสีมา เป็นประธานโครงการนี้ และได้มอบหมายให้นายสำเร็จ วงศ์ศักดา และคณะเป็นผู้ประสานงานดำเนินการ

จนกระทั่งวันที่ 12 พฤษภาคม พ.ศ. 2537 กระทรวงศึกษาธิการได้จัดตั้ง วิทยาลัยเทคนิคหลวงพ่อคูณ  ปริสุทฺโธ สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ขึ้น โดย พระเทพวิทยาคม สนับสนุนการก่อสร้างอาคารเรียน อาคารปฏิบัติการ อาคารหอสมุด อาคารพัสดุกลาง อาคารอำนวยการ บ้านพักครูและนักการภารโรงตลอดจนสาธารณูปโภคอื่น ๆ ซึ่งเมื่อเสร็จสิ้นตามโครงการในปีการศึกษา 2540 ใช้งบประมาณ ไม่น้อยกว่า 400 ล้านบาท

เมื่อวันที่ 14 กุมภาพันธ์ พ.ศ. 2544 พระเทพวิทยาคม  มอบเงินให้นายสำเร็จ วงศ์ศักดา ผู้อำนวยการวิทยาลัยเทคนิคหลวงพ่อคูณ ปริสุทฺโธ เพื่อพัฒนาวิทยาลัยฯ และตั้งมูลนิธิจำนวน 50 ล้านบาทการนี้จึงได้สร้างอาคารหอสมุดอนุรักษ์พลังงานใช้งบประมาณในการก่อสร้างราคาตามแบบ 32 ล้านบาท ทีมงาน ศ.ดร.สุนทร บุญญาธิการ ออกแบบอาคารอนุรักษ์พลังงาน คุณพจน์ ธนโชติ บริษัทคูซ่า ดีเวลลอปเม้นท์ จำกัด ได้ให้ความอนุเคราะห์ก่อสร้าง รวมเฟอร์นิเจอร์ภายในราคา 24 ล้านบาท

ต่อมาปี พ.ศ. 2556 วิทยาลัยเทคนิคหลวงพ่อคูณ ปริสุทฺโธ วิทยาลัยเทคนิคนครราชสีมา วิทยาลัยเทคนิคสุรนารี วิทยาลัยอาชีวศึกษานครราชสีมา วิทยาลัยเทคนิคบุรีรัมย์ วิทยาลัยเทคนิคคูเมือง วิทยาลัยเทคนิคชัยภูมิ วิทยาลัยเทคนิคสุรินทร์ และวิทยาลัยาชีวศึกษาสุรินทร์ ควบรวมตั้งขึ้นเป็น สถาบันการอาชีวศึกษาภาคตะวันออกเฉียงเหนือ ๕ โดยมีวิทยาลัยเทคนิคหลวงพ่อคูณ ปริสุทฺโธ เป็นศูนย์กลางของสถาบัน

 หลักสูตรเปิดสอน 
 หลักสูตรที่เปิดสอนและสาขาวิชาของวิทยาลัยเทคนิคหลวงพ่อคูณ ปริสุทฺโธ ประกาศนียบัตรวิชาชีพ (ปวช.)! style = "background:#A73B24 ; color:white; "| ประกาศนียบัตรวิชาชีพชั้นสูง (ปวส.)
! style = "background:#A73B24 ; color:white; "| ระดับปริญญาตรี
|-
| valign = "top" |ภาควิชาอุตสาหกรรม สาขาวิชาช่างยนต์
 สาขาวิชาช่างกลโรงงาน
 สาขาวิชาช่างเชื่อมโลหะ
 สาขาวิชาช่างไฟฟ้ากำลัง
 สาขาวิชาช่างอิเล็กทรอนิกส์
 สาขาวิชาช่างก่อสร้าง
 สาขาวิชาสถาปัตยกรรม
 สาขายานยนต์ไฟฟ้าภาควิชาพาณิชยกรรม สาขาวิชาการบัญชี
 สาขาวิชาการตลาด
 สาขาวิชาคอมพิวเตอร์ธุรกิจ

| valign = "top" |ภาควิชาอุตสาหกรรม สาขาวิชาเทคนิคเครื่องกล
 สาขาวิชาเทคนิคการผลิต
 สาขาวิชาเทคนิคโลหะ
 สาขาวิชาไฟฟ้า
 สาขาวิชาอิเล็กทรอนิกส์
 สาขาวิชาช่างก่อสร้าง
 สาขายานยนต์ไฟฟ้าภาควิชาพาณิชยกรรม สาขาวิชาการบัญชี
 สาขาวิชาการตลาด
 สาขาวิชาเทคโนโลยีธุรกิจดิจิทัล

| valign = "top" | หลักสูตรเทคโนโลยีบัณฑิต (ทล.บ.)'''
 สาขาวิชาเทคโนโลยีไฟฟ้า
 สาขาวิชาเทคโนโลยีอิเล็กทรอนิกส์
 สาขาวิชาการบัญชี
# กีฬาหมากล้อมในเอเชียนเกมส์ 2010
หมากล้อมในเอเชียนเกมส์ 2010 ได้มีการจัดการแข่งขันขึ้นที่เมืองกว่างโจว สำหรับช่วงแรกที่ Asiad ได้แก่สามประเภทการแข่งขัน ประกอบด้วย ทีมชาย, ทีมหญิง และคู่ผสมโดยจะจัดขึ้นระหว่างวันที่ 20 และ 26 พฤศจิกายน พ.ศ. 2553 ที่สถาบันหมากรุกกว่างโจว

ผู้เข้าร่วมแข่งขันจากจีน, ฮ่องกง, ญี่ปุ่น, เกาหลีใต้, มาเลเซีย, มองโกเลีย, จีนไทเป, ไทย และเวียดนาม ต่างเข้าร่วมทั้งสามรายการ แม้ว่าจะไม่ได้พบกับคู่แข่งทั้งหมดในแต่ละรายการ

 ผลการแข่งขัน 
 ตารางเหรียญรางวัล 
1301420303300110011 รวม  3  3  3  9

 ผู้ได้รับเหรียญรางวัล 
 ทีมชาย อี ชางโฮคัง ดองยูนอี เซดอลปาร์ค จองฮวานชเว ชอลฮัน กู่ ลี่หลิว ซิงก่ง เจี้ยเซี่ย เฮ้อโจว รุ่ยหยาง เคอิโงะ ยามาชิตะยูตะ อิยามาะชินจิ ทาคาโอะซาโตชิ ยูกิจิโร อากิยามะ ทีมหญิงอี มินจินคิม ยุนยองโช เฮยอนรุ่ย ไน่เว่ยซ่ง หรงฮุ่ยถัง ยี่ เซี่ย ยีหมินโจแอนน์ มิสซิงแฮมจาง เจิ้งผิงหวัง จิ่งหยี คู่ผสม ปาร์ค จองฮวานอี ซึลเอ เซี่ย เฮ้อซ่ง หรงฮุ่ย ชเว ชอลฮันคิม ยุนยอง
# โซเง็ง คาโต
โซเง็ง คาโต  เคยเป็นที่คาดกันว่าเป็นชาวโตเกียวที่มีอายุมากที่สุดจนกระทั่งเดือนกรกฎาคม ค.ศ. 2010 เมื่อร่างของเขาถูกพบว่าเสียชีวิตมาตั้งแต่ ค.ศ. 1978 รวมอายุได้ 79 ปี และครอบครัวของเขาต่างไม่เคยประกาศการเสียชีวิตของเขาเลยเพื่อพยายามที่จะรักษาสถิติดังกล่าว ครอบครัวของเขาได้บอกปัดความพยายามของเจ้าหน้าที่เขตที่ต้องการเข้าพบคาโตในการเตรียมการสำหรับวันให้ความเคารพต่อผู้สูงอายุที่จะถูกจัดขึ้นในปีนี้ โดยอ้างสาเหตุต่าง ๆ เช่นว่าเขากำลังอยู่ใน "สภาพผักเรื้อรัง" เพื่อบำเพ็ญเพียรตามพิธีกรรมของโชกูชิมบัตสึ สาเหตุการเสียชีวิตยังไม่ได้รับการตรวจสอบเนื่องจากสภาพร่างกายของคาโต 

การค้นพบร่างของคาโตทำให้เกิดการสืบสวนทางอาญาต่อครอบครัวของเขาด้วยข้อหาฉ้อฉล ซึ่งอาจได้รับประโยชน์จากเงินบำนาญ 9.5 ล้านเยนซึ่งจ่ายให้แก่คาโต และนำไปสู่การค้นหาผู้ที่มีอายุตั้งแต่ร้อยปีขึ้นไปคนอื่น ๆ ที่ไม่มีการบันทึกไว้เนื่องจากการจัดเก็บบันทึกที่บกพร่องของเจ้าหน้าที่ การศึกษาที่ตามมาหลังการค้นพบร่างของคาโตพบว่า ตำรวจไม่ทราบเลยว่ามีผู้สูงอายุเกินหนึ่งร้อยปีกว่า 234,354 คนยังมีชีวิตอยู่ การจัดเก็บบันทึกที่บกพร่องได้รับการประณามจากหลายฝ่าย ซึ่งเจ้าหน้าที่ทางการได้ออกมายอมรับ
# โรงเรียนบ้านป่ารังงาม
โรงเรียนบ้านป่ารังงาม เป็นโรงเรียนประถมศึกษาขนาดเล็ก หมู่บ้านในเขตบริการคือ บ้านป่ารังงาม ตำบลห้วยบง อำเภอด่านขุนทด จังหวัดนครราชสีมา ตั้งอยู่ห่างจากอำเภอด่านขุนทด 35 กิโลเมตร

 ประวัติโรงเรียน 
โรงเรียนบ้านป่ารังงาม เดิมทีบ้านป่ารังงามที่อยู่ห่างไกลทำให้การที่จะศึกษาจึงดำเนินไปด้วยความยากลำบาก ชาวบ้านป่ารังงามที่ต้องการให้ลูกหลานมีความรู้ จึงร่วมกันก่อตั้งขึ้นโรงเรียนขึ้นจากความร่วมมือร่วมใจของชาวบ้านป่ารังงาม ก่อตั้งขึ้นเมื่อวันที่ 5 เมษายน พ.ศ. 2518

 สัญลักษณ์ 

สีประจำโรงเรียน
 สีม่วง หมายถึง ความเข้มแข็ง อดทน มีความมุมานะ
 สีเหลือง หมายถึง เชาว์ปัญญา ความรู้ ความฉลาด

ต้นไม้ประจำโรงเรียน
 ต้นตะแบก

 อาคาร/สถานที่ 
 อาคาร
 อาคารไม้ (ป.1ฉ) สร้างเมื่อปี พ.ศ. 2523
 อาคารปูน (สปช.105/26) เป็นอาคารตึกคอนกรีต สูง 2 ชั้น สร้างเมื่อปี พ.ศ. 2526
 อาคารหอประชุม (สปช.203/26) สร้างเมื่อปี พ.ศ. 2549
 อาคารหอสมุด สร้างเมื่อปี พ.ศ. 2557
 อาคารโรงอาหาร (สร้างเอง) สร้างเมื่อปี พ.ศ. 2560
 อาคารศูนย์เด็กเล็ก (สร้างเอง) สร้างเมื่อปี พ.ศ. 2561

 ห้องสุขา
 ห้องสุขา 1 (สปช.601/26) สร้างเมื่อปี พ.ศ. 2523
 ห้องสุขา 2 (สปช.604/45) สร้างเมื่อปี พ.ศ. 2552

 อื่นๆ
 บ่อน้ำตื้น (กรมอนามัย) สร้างเมื่อปี พ.ศ. 2542
 ลานกีฬาอเนกประสงค์ สร้างเมื่อปี พ.ศ. 2544
 ถนนคอนกรีตภายในโรงเรียน สร้างเมื่อปี พ.ศ. 2556
# โรงเรียนพงษ์ศิริวิทยา
โรงเรียนพงษ์ศิริวิทยา (Pongsiriwittaya) อักษรย่อ พ.ศ.ว. เป็นโรงเรียนเอกชนในอำเภอด่านขุนทด จังหวัดนครราชสีมา

 ประวัติ 
โรงเรียนพงษ์ศิริวิทยา  ตั้งอยู่เลขที่  414  หมู่ 2 ถนนพงษ์ศิริ ตำบลด่านขุนทด อำเภอด่านขุนทด จังหวัดนครราชสีมา เป็นโรงเรียนเอกชนประเภทสามัญศึกษา สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ 

จัดตั้งขึ้นโดยนายวินิจ พงษ์ศิริ ตามพระราชบัญญัติโรงเรียนเอกชน ตามใบอนุญาตเลขที่ 5/2500 ลงวันที่ 17 พฤษภาคม พ.ศ. 2500 ซึ่งมีวัตถุประสงค์ในการจัดตั้งโรงเรียนเพื่อช่วยเหลือเด็กยากจนที่ไม่สามารถเดินทางไปศึกษาต่อในจังหวัดนครราชสีมาได้ มีเนื้อที่ 6 ไร่ 1 งาน 80 ตารางวา 

 พ.ศ. 2500 เปิดสอนครั้งแรกระดับมัธยมศึกษา มีนักเรียนจำนวน 137 คน ครู 12 คน  
 พ.ศ. 2503 จึงได้ เปิดสอนระดับก่อนประถมศึกษา (ระดับปฐมวัย) และประถมศึกษา 
 พ.ศ. 2532 ก่อสร้างอาคารมัธยม 2 ชั้น จำนวน 12 ห้องเรียน 
 พ.ศ. 2537 ก่อสร้างอาคาร 37 ปี 3 ชั้น จำนวน 24 ห้องเรียน 
 พ.ศ. 2545 ก่อสร้างอาคารวินิจ-บุญนาค 3 ชั้น จำนวน 21 ห้องเรียน 
 พ.ศ. 2553 ทำพิธีอัญเชิญ  พระบรมสารรีริกธาตุขึ้นประดิษฐาน ณ บุษบกพงษ์ศิริพุทธบารมี เมื่อวันที่ 20 กรกฎาคม พ.ศ. 2553

 รายชื่อผู้ดำรงตำแหน่งครูใหญ่  
ทำเนียบรายชื่อผู้บริหาร มีดังต่อไปนี้
 ลำดับ  ชื่อผู้บริหาร  ปี พ.ศ. 1  นายทวิช อนันตรสุชาติ        พ.ศ. 2500 - พ.ศ. 2502 2  นายไชยวุฒิ วีระพงษ์สุชาติ     พ.ศ. 2502 - พ.ศ. 2504 3  นางอุบลรัตน์ จันทรวิวัฒน์      พ.ศ. 2504 - พ.ศ. 2516 4  นายวัฒนา พงษ์ศิริ           พ.ศ. 2516 - พ.ศ. 2548  5  ว่าที่ร้อยเอกจตุรงค์ พงษ์ศิริ     พ.ศ. 2549 - ปัจจุบัน